《吊齐斋先生尚书文节倪公》
宋代·程公许

仕道昔有训，退处非为名。
齐竽醉聒耳，虞弦自希声。
清波贯霅苕，空翠浮弁衡。
图史足怡悦，风月无将迎。
生世我已后，景行宁忘情。
昂昂雞群鹤，慰我双眼明。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。